Diari Oficial de la Generalitat Valenciana


Sumari del DOGV 6212, del 23-02-2010 (2010/1639)

RESOLUCIÓ de 28 de desembre de 2009, de la presidenta de l'Institut Valencià de l'Audiovisual Ricardo Muñoz Suay, per la qual s'adjudiquen les ajudes dirigides a les petites i mitjanes empreses del sector audiovisual de la Comunitat Valenciana per al foment de la producció audiovisual valenciana a través de la realització de pel·lícules per a televisió i pilots de sèrie de televisió.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6212

Data del DOGV
:   23-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/1639


Data del document
:   28-12-2009

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de desembre de 2009, de la presidenta de l'Institut Valencià de l'Audiovisual Ricardo Muñoz Suay, per la qual s'adjudiquen les ajudes dirigides a les petites i mitjanes empreses del sector audiovisual de la Comunitat Valenciana per al foment de la producció audiovisual valenciana a través de la realització de pel·lícules per a televisió i pilots de sèrie de televisió. [2010/1639]  
Per la Resolució de 10 d'agost de 2009, de la presidenta de l'Institut Valencià de l'Audiovisual Ricardo Muñoz Suay, es van convocar ajudes dirigides a les petites i mitjanes empreses del sector audiovisual de la Comunitat Valenciana per al foment de la producció audiovisual valenciana a través de la realització de pel·lícules per a televisió i pilots de sèrie de televisió per al 2009.  
L'objectiu d'estes ajudes és potenciar una indústria audiovisual pròpia que es convertisca en un jaciment d'ocupació per als i les professionals del sector i que, a més, contribuïsca decisivament a promocionar les senyes d'identitat i els valors propis de la nostra comunitat.  
Les ajudes que s'adjudiquen per mitjà de la present resolució tenen el caràcter de mínimis i estan subjectes al Reglament (CE) número 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat Constitutiu de la Comunitat Europea.  
D'acord amb la base huitena de la resolució de convocatòria, la vicepresidenta de l'Institut Valencià de l'Audiovisual Ricardo Muñoz Suay va resoldre el 30 de novembre de 2009 el nomenament dels membres de la comissió avaluadora per a la valoració de les sol·licituds presentades.  
La comissió avaluadora de les ajudes es va reunir a la seu de l'Institut Valencià de l'Audiovisual Ricardo Muñoz Suay (plaça de l'Ajuntament, 17, València) el 2 de desembre de 2009 a les 17.00 hores. Per a la valoració dels projectes la comissió va aplicar els criteris establits en la base huitena de la resolució de convocatòria.   
La comissió va emetre un informe en el qual s'especificava la valoració positiva de determinades sol·licituds i la desestimació de la resta, en aplicació de les bases de la resolució de la convocatòria.  
Vist l'informe de la comissió avaluadora de les sol·licituds presentades i la proposta del vicepresident, i de conformitat amb les bases de la convocatòria, resolc:  
Primer  
Adjudicar les ajudes per al foment de la producció audiovisual valenciana a través de la realització de pel·lícules per a televisió i pilots de sèrie de televisió als sol·licitants següents:  
Modalitat: pel·lícula per a televisió.  
Títol projecte: El criminal. Puntuació: 75,14.  
Productora: Malvarrosa Media, SL. CIF: Y08708630.  
Ajuda concedida 2009: 70.000 €.  
Ajuda concedida 2010: 5.000 €.  
Modalitat: Pel·lícula per a televisió  
Títol projecte: 6 motivos'para dudar de tus amigos. Puntuació: 64,03.  
Productora: Tierra a la Vista, SL. CIF: K16803337.  
Ajuda concedida 2009: 70.000 €.  
Ajuda concedida 2010: 5.000 €.  
Modalitat: pel·lícula per a televisió.  
Títol projecte: Implosión. Puntuació: 63,25.  
Productora: Gaia Audiovisual, SL. CIF: O17492232.  
Ajuda concedida 2009: 80.000 €.  
Ajuda concedida 2010: 20.000 €.  
Modalitat: pel·lícula per a televisió.  
Títol projecte: Santa Compaña. Puntuació: 62,25.  
Productora: General Video Productions, SL. CIF: G35662783.  
Ajuda concedida 2009: 80.000 €.  
Ajuda concedida 2010: 20.000 €.  
Segon  
Desestimar les altres sol·licituds per haver obtingut una puntuació inferior als projectes beneficiaris.  
D'acord amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, reguladora de la Jurisdicció Contenciosa Administrativa, contra el present acte, que posa fi a la via administrativa, es pot interposar potestativament un recurs de reposició o directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del president de l'Institut Valencià de l'Audiovisual, en el termini d'un mes a comptar des de l'endemà de la notificació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini dos mesos comptats a partir de l'endemà de la notificació de la present resolució.  
València, 28 de desembre de 2009.- La presidenta: Trinidad María Miró Mira.